**V ý z v a**

na predloženie ponuky na predmet zákazky

**„Zabezpečenie zdravotnej služby“**

**Výzva na predloženie ponuky sa realizuje za účelom stanovenia predpokladanej hodnoty zákazky. V prípade, že predpokladaná hodnota zákazky neprekročí finančný limit zákazky podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, verejný obstarávateľ si vyhradzuje právo vyhodnotiť predložené ponuky a zadať zákazku s nízkou hodnotou podľa § 117 zákona na základe výsledku vyhodnotenia predložených ponúk.**

1. **Identifikácia verejného obstarávateľa**

Bratislavský samosprávny kraj

Sabinovská 16

820 05 Bratislava

**Kontaktná osoba:**

Ing. Matej Meľo

referent oddelenia verejného obstarávania

Bratislavský samosprávny kraj

tel. číslo: 02/48 264 139

e-mail: matej.melo@region-bsk.sk

1. **Predmet zákazky**

 **2.1 *Predmet zákazky*:**

Predmetom zákazky je zabezpečenie komplexnej zdravotnej služby na podujatí – pre observáciu osôb v rámci veľkokapacitného vakcinačného centra, ktorým bola podaná vakcína proti ochoreniu SARS-CoV-2 a prípadné zabezpečenie poskytnutia urgentnej zdravotnej starostlivosti, a to v zmysle uvedenej špecifikácie a osobitných podmienok plnenia, ktoré tvoria prílohu č.1 tejto Výzvy na predloženie ponuky.

**2.2 *Identifikácia predmetu obstarávania podľa Spoločného slovníka obstarávania (CPV):***

 85100000-0 Zdravotnícke služby

 85140000-2 Rôzne zdravotnícke služby

 75252000-7 Záchranné služby

**2.3 *Opis predmetu zákazky:***

 2.3.1 Predmetom tohto prieskumu trhu je výber najvhodnejšej spoločnosti/ponuky, ktorá zabezpečí predmet zákazky definovaný v bode 2 týchto podmienok zákazky.

 2.3.2 Podrobné vymedzenie predmetu a rozsahu zákazky je v ***Prílohe č.1*** „Výzvy na predloženie ponuky“.

1. **PODMIENKY PLNENIA**

**3.1** Na predmet zákazky uvedený v bode 2 bude vystavená objednávka na úspešného uchádzača.

**Verejný obstarávateľ upozorňuje uchádzača na skutočnosť, že podľa § 117 ods. 5 zákona o VO nesmie verejný obstarávateľ uzavrieť zmluvu s uchádzačom, ktorý nespĺňa podmienky účasti podľa § 32 ods. 1 písm. e) a f) alebo ak u neho existuje dôvod na vylúčenie podľa § 40 ods. 6 písm. f) tohto zákona.**

**Z dôvodu použitia údajov vedených v informačných systémoch verejnej správy v súlade s § 32 ods. 3 zákona o VO a použitia údajov vedených v informačných systémoch Úradu pre verejné obstarávanie a zverejnených na stránke Úradu pre verejné obstarávanie nie je uchádzač (so sídlom v SR) povinný predkladať doklady preukazujúce splnenie podmienky osobného postavenia podľa §32 ods.1 písm. e) a f) zákona o VO.**

**3.2** Miestom plnenia je:Bratislava

 **3.3** Lehota poskytnutia: **od 13.3.2021 do 30.05.2021 alebo do vyčerpania finančného limitu zákazky podľa toho, ktorá z uvedených skutočností nastane skôr. Finančným limitom zákazky sa rozumie celková suma bez DPH za poskytnutie celého predmetu zákazky uvedená úspešným uchádzačom v jeho ponuke, maximálne však 69 900 EUR bez DPH.**

**Pozn.: Verejný obstarávateľ predpokladá vyhodnotenie ponúk a vyhotovenie objednávky na úspešného uchádzača v nasledujúci pracovný deň odo dňa uplynutia lehoty na predkladanie ponúk, najneskôr však do 2 pracovných dní odo dňa uplynutia lehoty na predkladanie ponúk.**

1. **OBSAH PONUKY**

**4.1** Ponuka predložená uchádzačom bude obsahovať :

* vyplnený a oprávnenou osobou podpísaný **Formulár pre prieskum trhu**

**( *Príloha č.2*** „Výzvy na predloženie ponuky“);

* doklad preukazujúci splnenie podmienky osobného postavenia podľa § 32 ods.1 písm. e) zákona o VO v prípade, že ucházdač je zahraničnou osobou**;**
1. **MIESTO, LEHOTA A SPôSOB PREDKLADANIA PONUKY**

**5.1**  Uchádzač doručí ponuku na adresu kontaktnej osoby verejného obstarávateľa podľa ***bodu 1*** „Výzvy na predloženie ponuky“.

**5.2** Spôsob doručenia: ***elektronicky prostredníctvom e-mailu***

**5.3** Lehota na doručenie ponúk je **do 09.03.2021 do 09:00 hod.**

 Pozn.: Ponuka predložená po lehote nebude akceptovaná a vyhodnocovaná.

1. **OTVÁRANIE A PRESKÚMANIE PONÚK**

**6.1** Do procesu vyhodnocovania ponúk budú zaradené tie ponuky, ktoré

6.1.1 obsahujú náležitosti uvedené v ***bode 4 „***Výzvy na predloženie ponuky“.

6.1.2 zodpovedajú požiadavkám a podmienkam uvedených v týchto podmienkach zákazky.

**6.2** Platnou ponukou je ponuka, ktorá neobsahuje žiadne obmedzenia alebo výhrady, ktoré sú v rozpore s požiadavkami a podmienkami uvedenými v týchto podmienkach a neobsahuje také skutočnosti, ktoré sú v rozpore so všeobecne záväznými právnymi predpismi. Ostatné ponuky uchádzačov budú z prieskumu trhu vylúčené.

**6.3**  V prípade nejasnosti a potreby objasnenia ponúk, prípadne potreby ich doplnenia zo strany verejného obstarávateľa, bude uchádzač elektronicky požiadaný o vysvetlenie, resp. doplnenie svojej ponuky v lehote určenej verejným obstarávateľom.

**6.4** Ak uchádzač nepredloží vysvetlenie ponuky, resp. ju nedoplní v lehote určenej verejným obstarávateľom vo výzve podľa bodu 6.3, alebo predložené vysvetlenie nie je dostatočné, jeho ponuka bude z prieskumu trhu vylúčená.

1. **KRITÉRIA NA VYHODNOTENIE PONÚK**

**7.1** Ponuky uchádzačov, ktoré budú spĺňať stanovené podmienky podľa bodov 6.1 a 6.2 a neboli z prieskumu trhu vylúčené, budú vyhodnocované podľa kritéria na vyhodnotenie ponúk uvedeného v ***bode 7.2*** a v ***Prílohe č.3*** „Výzvy na predloženie ponuky“.

**7.2**  Kritérium na vyhodnotenie ponúk je: Celková cena za celý predmet zákazky v EUR s DPH.

**7.3** Verejný obstarávateľ si vyhradzuje právo vyhodnotiť splnenie podmienok účasti a podmienok na predmet zákazky len u uchádzača, ktorý sa po vyhodnotení kritérií na vyhodnotenie ponúk umiestnil na prvom mieste v poradí. Ak uchádzač, ktorý sa po vyhodnotení kritérií umiestnil na prvom mieste v poradí, nepredložil niektorý z požadovaných dokladov, ktorým preukazuje splnenie podmienok účasti, alebo nespĺňa podmienky účasti, alebo jeho ponuka nezodpovedá podmienkam pre realizáciu zákazky, a tieto nedostatky nebolo možné odstrániť vysvetlením, resp. doplnením ponuky na základe výzvy verejného obstarávateľa, nebude jeho ponuka ďalej vyhodnocovaná a verejný obstarávateľ vyhodnotí ponuku uchádzača, ktorý sa umiestnil na ďalšom mieste v poradí.

1. **OBCHODNÉ PODMIENKY**

**8.1** Plnenie bude vykonávané na základe objednávky vystavenej na úspešného uchádzača a v súlade s opisom predmetu zákazky a osobitnými podmienkami plnenia, ktoré tvoria prílohu č.1 tejto Výzvy na predloženie ponuky a ktoré budú zároveň tvoriť neoddeliteľnú súčasť písomnej objednávky.

1. **ZRUŠENIE prieskumu trhu A INÉ**

**9.1** Verejný obstarávateľ si vyhradzuje právo prieskum trhu zrušiť bez uvedenia dôvodu.

**9.2** Verejný obstarávateľ si vyhradzuje právo odmietnuť všetky predložené ponuky.

**9.3** Verejný obstarávateľ si vyhradzuje právo zmeniť podmienky zákazky.

**9.4**  **Uchádzač zaslaním ponuky bezvýhradne akceptuje všetky podmienky zákazky.**

**9.5**  **Uchádzač zaslaním ponuky vyhlasuje, že všetky predložené doklady a údaje uvedené v ponuke sú pravdivé a úplné.**

**9.6**  **Uchádzač zaslaním ponuky vyhlasuje, že predkladá iba jednu ponuku a nie je členom skupiny dodávateľov, ktorá predkladá ponuku, ani nebude vystupovať ako subdodávateľ iného uchádzača, ktorý predkladá ponuku.**

**9.7** Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok alebo akýmkoľvek rozhodnutím verejného obstarávateľa.

1. **DôVERNOSŤ A OCHRANA OSOBNÝCH ÚDAJOV**

**10.1** Verejný obstarávateľ počas priebehu tohto prieskumu trhu nebude poskytovať alebo zverejňovať informácie o obsahu ponúk ani uchádzačom, ani žiadnym iným tretím osobám až do vyhodnotenia ponúk.

**10.2** Informácie , ktoré uchádzač v ponuke označí za dôverné, nebudú zverejnené alebo inak použité bez predchádzajúceho súhlasu uchádzača.

**10.3** Verejný obstarávateľ sa zaväzuje, že osobné údaje poskytnuté uchádzačom budú spracovávané a chránené podľa zákona č. 18/2018 Z. z. o ochrane osobných údajov a o zmene a doplnení niektorých zákonov.

 V Bratislave, 05.03.2021

 Peter Šimeček

vedúci oddelenia verejného obstarávania

**Zoznam príloh:**

Príloha č.1: Podrobný opis predmetu zákazky

Príloha č.2: Formulár pre prieskum trhu

Príloha č.3: Spôsob uplatnenia hodnotiacich kritérií a spôsob určenia ceny

**PRÍLOHA Č.1: PODROBNÝ OPIS PREDMETU ZÁKAZKY**

**Predmet zákazky:**

Predmetom zákazky je zabezpečenie komplexnej zdravotnej služby na podujatí – pre observáciu osôb v rámci veľkokapacitného vakcinačného centra, ktorým bola podaná vakcína proti ochoreniu SARS-CoV-2 a prípadné zabezpečenie poskytnutia urgentnej zdravotnej starostlivosti, a to v zmysle uvedenej špecifikácie a osobitných podmienok plnenia, ktoré tvoria prílohu č.1 tejto Výzvy na predloženie ponuky.

**Miesto plnenia:**

Bratislava

**Lehota poskytnutia: od 13.3.2021 do 30.05.2021 alebo do vyčerpania finančného limitu zákazky podľa toho, ktorá z uvedených skutočností nastane skôr. Finančným limitom zákazky sa rozumie celková suma bez DPH za poskytnutie celého predmetu zákazky uvedená úspešným uchádzačom v jeho ponuke, maximálne však 69 900 EUR bez DPH.**

**Minimálne požiadavky na poskytnutie predmetu zákazky:**

* dve dvojčlenné posádky zdravotníckych záchranárov (alebo lekárov) s výbavou a jedným sanitným vozidlom

**Predpokladaný počet hodín na zabezpečenie zdravotnej služby**: 698

**Harmonogram poskytnutia služby:** najmä počas víkendov v rámci mesiaca marec 2021, a následne podľa osobitných požiadaviek objednávateľa uvedených v čiastkových objednávkach vystavených v zmysle osobitných podmienok plnenia predmetu zákazky.

**Podrobný rozpis položiek na zabezpečenie zdravotnej služby počas podujatia:**

1. Ambulanciu - sanitné motorové vozidlo s dvojčlennou záchranárskou posádkou a vybavením k primárnemu ošetreniu život ohrozujúcich stavov hlavne po podaní očkovacej látky vrátane všetkých druhov úrazov v rozsahu zabezpečenia poskytnutia urgentnej zdravotníckej prvej pomoci vrátane monitoringu vitálnych funkcií, 12zv. EKG, bifázického defibrilátora, odsávačky, transportnej aj evakuačnej techniky a príslušnej parenterátnej liečby.
2. Dvojčlenný zdravotnícky tím so základným vybavením k primárnemu ošetreniu život ohrozujúcich stavov vrátane všetkých druhov úrazov vrátane AED.
3. Náklady spojené s výjazdom Ambulancie / resp. iné náklady na zabezpečenie zdravotnej služby

**Požiadavky na materiálno-technické zabezpečenie a špeciálny zdravotnícky materiál:**

- transportné polohovateľné ležadlo s nosnosťou do 125 kg,
- transportné evakuačné ležadlo,
- evakuačnú plachtu,
- evakuačný vákuový celotelový matrac,
- scoop rám,
- 2x zásahový batoh plne vybavený (vrátane: monitoring vitálnych funkcií, prístupy iv., tlakomer, fonendoskop, glukomer, pulzný oxymeter),
- 2x resuscitačný kufor (vrátane: ručný dýchací vak s príslušenstvom pre dospelé osoby a pre detských pacientov, resuscitačné masky všetkých vekových kat., supraglotické pomôcky všetkých vekových kategórií),
- 2x traumatologický kufor určený pre manažment úrazových stavov,
- 12 zvodové EKG,
- bifázický defibrilátor prenosný s možnosťou PACE,
- rezervný automatický externý defibrilátor pre dospelú osobu aj detského pacienta (AED),
- rezervný monitor vitálnych funkcií (manometer, oxymeter, 4-zvodové EKG),
- elektrická odsávačka dýchacích ciest vrátane odsávacích katétrov všetkých veľkostí,
- ručné a vozidlové rádiostanice pre efektívnu komunikáciu,
- osobné ochranné pracovné prostriedky rangu BSL-II pre bežný výkon činnosti aj rangu BSL-III v prípade výskytu infekčného respiračného ochorenia CoV19,
- zdravotnícku dokumentáciu - Záznam o zhodnotení zdravotného stavu osoby.

**V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, uchádzač je v súlade s § 42 ods. 3 zákona o verejnom obstarávaní oprávnený predložiť ponuku aj na technický a funkčný ekvivalent.**

Za technický a funkčný ekvivalent sa považuje taká ponuka (riešenie), ktorá spĺňa úžitkové, prevádzkové a funkčné charakteristiky, ktoré sú nevyhnutné na zabezpečenie účelu, na ktoré je obstarávaný predmet zákazky určený (viď rozhodnutie Rady Úradu pre verejné obstarávanie č. 503-9000/2014-KR/5 zo dňa 03.03.2014).

V prípade, že verejný obstarávateľ požaduje dodať v rámci opisu predmetu zákazky / predložených dokumentov konkrétny výrobok, výrobný postup, značku, patent, typ, alebo odkazuje na konkrétnu krajinu, oblasť alebo miesto pôvodu alebo výroby, verejný obstarávateľ vyžaduje, aby uchádzač už vo svojej ponuke predložil dôkaz o ekvivalentnosti ním navrhovanej ponuky (riešenia) s predmetom zákazky definovaným v rámci opisu predmetu zákazky (viď rozsudok SD EÚ vo veci C 14/17 z 12. júla 2018).

**Za technický a funkčný ekvivalent sa nepovažuje najmä taká ponuka (riešenie), s ktorého prijatím / plnením by boli spojené ďalšie vyvolané neprimerané náklady na strane verejného obstarávateľa.**

**Osobitné podmienky plnenia predmetu zákazky:**

* Požaduje sa poskytnúť rozsah predmetu zákazky podľa opisu predmetu zákazky, v stanovenej lehote plnenia a v súlade s cenovou ponukou poskytovateľa.
* Objednávateľ má právo odmietnuť poskytnutie predmetu zákazky za určitých podmienok (napr. nedostatočná kvalita, nedodržanie špecifikácie opisu predmetu zákazky a pod.).
* V prípade, ak dodávateľ ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie ceny za dodanie tovaru o hodnotu DPH.

**Na predmet zákazky bude vystavená rámcová objednávka v zmysle ktorej budú Objednávateľom vystavované čiastkové objednávky na jednotlivé plnenia.**

**Plnenie predmetu zákazky:**

Čiastkové plnenie na základe aktuálnych potrieb a požiadaviek objednávateľa, v súlade s opisom predmetu zákazky, obchodnými podmienkami plnenia a predloženým návrhom na plnenie. Plnenie predmetu objednávky od 13.3.2021**do 30.05.2021 alebo do vyčerpania finančného limitu zákazky podľa toho, ktorá z uvedených skutočností nastane skôr. Finančným limitom zákazky sa rozumie celková suma bez DPH za poskytnutie celého predmetu zákazky uvedená úspešným uchádzačom v jeho ponuke, maximálne však 69 900 EUR bez DPH.**. Objednávateľ je oprávnený určiť mieru a rozsah čerpania predmetu zákazky na základe čiastkových objednávok doručených Poskytovateľovi pričom nie je povinný vyčerpať celý rozsah predmetu zákazky. Poskytovateľ nemá právny nárok na vyčerpanie finančného limitu zákazky nakoľko skutočná miera plnenia predmetu zákazky a čerpania finančného limitu závisí od jednotlivých čiastkových objednávok Objednávateľa. Objednávateľ je povinný doručiť čiastkovú objednávku najneskôr 48 hodín pred požadovaným termínom začatia poskytnutia služby, a to na emailovú adresu Poskytovateľa uvedenú v identifikačných údajoch uchádzača uvedených v Prílohe č. 2 – Formulár pre prieskum trhu. V prípade ak Poskytovateľ nezačne v stanovenom termíne s poskytovaním objednaného plnenia v zmysle čiastkovej objednávky Objednávateľa doručenej podľa predchádzajúcej vety, je povinný uhradiť Objednávateľovi zmluvnú pokutu vo výške 300 EUR za každý aj začatý deň omeškania. Za omeškanie Poskytovateľa s plnením predmetu zákazky sa považuje aj nenastúpenie na poskytovanie objednaného plnenia v požadovanom rozsahu a v požadovanom čase.

**Cena objednávky**

* Celková cena objednávky je (podľa cenovej ponuky poskytovateľa) EUR bez DPH. K uvedenej cene bude pripočítaná DPH podľa platných právnych predpisov, ak je poskytovateľ platcom DPH. Celková cena je maximálna, pričom nemusí byť vyčerpaná.

**Platobné podmienky:**

* Objednávateľ neposkytne poskytovateľovi žiadne zálohy alebo preddavky.
* Poskytovateľ je oprávnený fakturovať objednávateľovi dohodnutú cenu za plnenie predmetu objednávky priebežne na základe zrealizovaných požiadaviek Objednávateľa v zmysle čiastkových objednávok Objednávateľa, a to vždy po ukončení kalendárneho mesiaca, za predchádzajúci kalendárny mesiac.
* Ak je poskytovateľ identifikovaný pre DPH v inom členskom štáte EÚ a tovar bude do SR prepravený z iného členského štátu EÚ, tento poskytovateľ nebude pri plnení objednávky fakturovať DPH. Podkladom pre platbu bude faktúra vystavená dodávateľom na podklade objednávateľom potvrdeného dodacieho listu. Lehota splatnosti vystavených faktúr je 30 dní a začína plynúť dňom jej doručenia objednávateľovi. V prípade, ak vo faktúre budú uvedené údaje v rozpore s touto objednávkou, alebo nebude obsahovať všetky potrebné náležitosti v zmysle platných predpisov, je to dôvod na odmietnutie faktúry a jej vrátenie na prepracovanie. Nová lehota splatnosti začne plynúť až po doručení novej faktúry objednávateľovi.

**Spoločné ustanovenia**

* Právne vzťahy osobitne neupravené objednávkou sa riadia príslušnými ustanoveniami Obchodného zákonníka a súvisiacimi právnymi predpismi.
* Poskytovateľ berie na vedomie, že uzatvorenie tohto zmluvného vzťahu (objednávky) s Bratislavským samosprávnym krajom, ktorý ako orgán verejnej správy v zmysle základných princípov zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov "čo nie je tajné, je verejné" a "prevažujúci verejný záujem nad obchodnými a ekonomickými záujmami osôb" na základe dobrovoľnosti, nad rámec povinnosti uloženej zákonom o slobode informácii, zverejňuje všetky informácie, ktoré sa získali za verejné financie alebo sa týkajú používania verejných financií, alebo nakladania s majetkom BSK a štátu za účelom zvyšovania transparentnosti samosprávy pre občanov a kontroly verejných financií občanmi a na základe tejto skutočnosti výslovne súhlasí so zverejnením tejto objednávky, resp. jej prípadných dodatkov, vrátane jej všetkých príloh, a to v plnom rozsahu (obsah, náležitosti, identifikácia zmluvných strán, osobné údaje, obchodné tajomstvo, fakturačné údaje, atď.) na internetovej stránke BSK za účelom zvyšovania transparentnosti samosprávy pre občanov a kontroly verejných financií občanmi. Tento súhlas sa udeľuje bez akýchkoľvek výhrad a bez časového obmedzenia.

**PRÍLOHA Č.2: FORMULÁR PRE PRIESKUM TRHU**

|  |
| --- |
| **Bratislavský samosprávny kraj, Sabinovská 16, 820 05 Bratislava** |
| **FORMULÁR PRE PRIESKUM TRHU** za účelom stanovenia predpokladanej hodnoty zákazky. V prípade, že predpokladaná hodnota zákazky neprekročí finančný limit podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov, verejný obstarávateľ si vyhradzuje právo vyhodnotiť predložené ponuky a zadať zákazku na základe výsledku vyhodnotenia podľa § 117 zákona. |
| Žiadame Vás o vypracovanie záväznej ponuky na predmet zákazky: | **Identifikačné údaje uchádzača** |
| **„Zabezpečenie zdravotnej služby“** |
| **Opis a rozsah predmetu zákazky** |
| Predmetom tohto prieskumu je výber najvhodnejšej spoločnosti, ktorá zabezpečí plnenie predmetu zákazky.Bližšia špecifikácia predmetu zákazky je uvedená v Prílohe č.1 „Výzvy na predloženie ponuky“.Kritérium pre hodnotenie ponúk je celková cena za celý predmet zákazky v EUR s DPH. | **Názov: *vyplní uchádzač*****Sídlo: *vyplní uchádzač*****IČO: *vyplní uchádzač*****IČ DPH: *vyplní uchádzač*****Kontaktná osoba: *vyplní uchádzač*****Telefón: *vyplní uchádzač*****Email: *vyplní uchádzač*** |
| Miesto realizácie predmetu zákazky: | Bratislavský samosprávny kraj, Sabinovská 16, 820 05 Bratislava |
| Termín plnenia predmetu zákazky: | **od 13.3.2021** |
| Kontaktná osoba pre prieskum trhu: | Ing. Matej Meľo, Bratislavský samosprávny kraj, referent oddelenia VOe-mail: matej .meľo@region-bsk.sk , tel.: 02/ 48 264 139 |
| **NÁVRH NA PLNENIE PREDMETU ZÁKAZKY** |
|

|  |  |  |  |  |
| --- | --- | --- | --- | --- |
| **Položka** | **MJ** | **Množstvo** | **Cena celkom v EUR bez DPH** | **Cena celkom v EUR s DPH** |
| **Zabezpečenie zdravotnej služby** | celkom | 1 | *vyplní uchádzač* | *vyplní uchádzač* |

 |
|  ***vyplní uchádzač vyplní uchádzač*** .............................................. ............................ Podpis oprávnenej osoby uchádzača dátum |
| Termín na doručenie ponúk: | **09.03.2021 do 09:00 hod.** |
| Spôsob predkladania ponúk:Vašu záväznú ponuku nám zašlite na adresu: | elektronicky – prostredníctvom e-mailu |
| matej.melo@region-bsk.sk |
| Poznámka: Verejný obstarávateľ si vyhradzuje právo neakceptovať ponuky zaslané po termíne na doručenie ponúk.\* Do ceny uvádzajte všetky náklady súvisiace s dodaním / realizáciou predmetu zákazky.Ak uchádzač nie je platcom DPH, na túto skutočnosť upozorní a uvedie konečnú celkovú cenu.Verejný obstarávateľ si vyhradzuje právo zmeniť podmienky tohto prieskumu trhu alebo prieskum trhu zrušiť.Verejný obstarávateľ si vyhradzuje právo odmietnuť všetky predložené ponuky a neuzavrieť zmluvu so žiadnym z uchádzačov.Uchádzač zaslaním ponuky súhlasí so všetkými podmienkami verejného obstarávateľa uvedenými v tomto formulári pre prieskum trhu.Uchádzač nemá právo si uplatniť u verejného obstarávateľa akékoľvek náklady, ktoré mu vznikli v súvislosti so zrušením prieskumu trhu, zmenou podmienok prieskumu trhu alebo v závislosti s akýmkoľvek rozhodnutím verejného obstarávateľa. |

**Rozpis celkovej ceny za zabezpečenie predmetu zákazky:**

|  |  |  |  |  |  |  |
| --- | --- | --- | --- | --- | --- | --- |
| **Názov** | **Merná jednotka** | **Predpokladané množstvo** | **Jednotková cena v EUR bez DPH** | **Jednotková cena v EUR s DPH** | **Celková cena spolu bez DPH** | **Celková cena spolu s DPH** |
| **Zabezpečenie zdravotnej služby počas podujatia:** Ambulanciu - sanitné motorové vozidlo s dvojčlennou záchranárskou posádkou a vybavením k primárnemu ošetreniu život ohrozujúcich stavov hlavne po podaní očkovacej látky vrátane všetkých druhov úrazov v rozsahu zabezpečenia poskytnutia urgentnej zdravotníckej prvej pomoci vrátane monitoringu vitálnych funkcií, 12zv. EKG, bifázického defibrilátora, odsávačky, transportnej aj evakuačnej techniky a príslušnej parenterátnej liečby. | hod. | 698 | *vyplní uchádzač* | *vyplní uchádzač* | *vyplní uchádzač* | *vyplní uchádzač* |
| **Zabezpečenie zdravotnej služby počas podujatia:** Dvojčlenný zdravotnícky tím so základnýmvybavením k primárnemu ošetreniu životohrozujúcich stavov vrátane všetkých druhovúrazov a pôrodu vrátane AED. | hod. | 698 | *vyplní uchádzač* | *vyplní uchádzač* | *vyplní uchádzač* | *vyplní uchádzač* |
| Náklady spojené s výjazdom Ambulancie / resp. iné náklady na zabezpečenie zdravotnej služby | celkom | 1 | *vyplní uchádzač* | *vyplní uchádzač* | *vyplní uchádzač* | *vyplní uchádzač* |
| **Celkom** | *vyplní uchádzač* | *vyplní uchádzač* |

**PRÍLOHA Č.3: SPÔSOB UPLATNENIA HODNOTIACICH KRITÉRIÍ A SPÔSOB URČENIA CENY**

Verejný obstarávateľ posúdi v rámci vyhodnocovania ponúk ponuky uchádzačov, ktoré neboli z prieskumu trhu vylúčené. Verejný obstarávateľ bude hodnotiť ponuky uchádzačov podľa kritéria:

**Celková cena za celý predmet zákazky v EUR s DPH**

Úspešný bude ten uchádzač, ktorý predloží/požaduje najnižšiu celkovú cenu za dodanie predmetu zákazky v EUR s DPH. Poradie uchádzačov sa zostaví podľa výšky ponukovej ceny od 1 po x, kde x je počet uchádzačov.

Uchádzač celkovú ponúkanú cenu uvedie aj do „Formulára pre prieskum trhu“ - ***Príloha č.2***, ktorý je súčasťou „Výzvy na predloženie ponuky“ a bude pripojený aj ako samostatný dokument.

### **SPÔSOB URČENIA CENY:**

* Ak uchádzač nie je platcom DPH, na túto skutočnosť upozorní a uvedie konečnú cenu za celý predmet zákazky.
* Celková cena musí byť stanovená v mene Euro (vrátane prípadných ďalších iných príplatkov alebo poplatkov). Uchádzač uvedie cenu **zaokrúhlenú na 2 desatinné miesta**.
* Celková cena uvedená v ponuke uchádzača bude cena konečná, ktorá musí zahŕňať všetky náklady uchádzača na riadne dodanie predmetu zákazky.
* V prípade, ak uchádzač/zhotoviteľ ku dňu predkladania ponuky nie je platcom DPH, avšak po uzatvorení zmluvného vzťahu sa ním stane, nemá nárok na zvýšenie celkovej ceny predmetu zákazky, t.j. v prípade zmeny postavenia uchádzača/zhotoviteľa na platcu DPH je ním predložená celková cena predmetu zákazky konečná a nemenná a bude považovaná za cenu na úrovni s DPH.